Motorvejen E45 var tidligere på eftermiddagen spærret, fordi en løs hest havde bevilget sig ud på motorvejen, hvor den ramte en motorcykel.

Uheldet skete omkring klokken 14.30 på E45 mellem frakørsel 30 til Støvring Nord og frakørsel 31 til Støvring Syd. Den sydgående retning var spærret i en halv time. - En motorcykel med to passagerer kørte ind i en løs hest. Hesten brækkede et ben og er nu aflivet. De to på motorcyklen er kørt til Aalborg Universitetshospital, men de er ikke alvorligt tilskadekomne, siger vagtchef ved Nordjyllands Politi, Bruno Brix.